Държавен вестник, бр. 54, 2011 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  54
(8) Недвижимите културни ценности, 
предоставени за управление по реда на ал. 4, 
т. 1, не могат да се използват не по предназ­
начение или да се предоставят за управление 
на трети лица.
(9) При нарушаване на забраните по ал. 8 
или при извършени нарушения, свързани с 
неизпълнение на задължения по този закон, 
правото на управление се отнема. 
(10) Приходите от културни ценности по­
стъпват по бюджета на съответното ведомство 
или община и се разходват за дейности по 
опазване на културни ценности, консервация 
и реставрация, за музейни и други дейности, 
свързани с опазването на културното наслед­
ство.“
§ 10. В чл. 14 се правят следните изменения 
и допълнения:
1. Досегашният текст става ал. 1 и в него:
а) точка 13 се изменя така:
„13. съгласува:
а) заданията за проектиране, плановете за 
опазване и управление, устройствените схеми 
и планове, техните изменения, специфичните 
правила и нормативи към тях и инвестици­
онните проекти – за единични и групови 
недвижими културни ценности с категории 
„световно“ и „национално значение“, в пред­
видените от този закон случаи;
б) заданията за проектите на музейни сгра­
ди и на постоянните експозиции на музеите;
в) инвестиционните проекти за изграждане 
и поставяне на паметници, монументално-де­
коративни структури и елементи в публични 
пространства в урбанизирани и извънселищни 
територии, както и тяхното премахване;“
б) в т. 14 думата „културните“ се заменя 
с „културни“.
2. Създава се ал. 2:
„(2) Проектите и инициативите по ал. 1, 
т. 13 се съгласуват след решение на Специали­
зиран експертен съвет по изобразителни изку­
ства, създаден към министъра на културата.“
§ 11. В чл. 15, ал. 2 се създават т. 6 и 7:
„6. опазване на книжовни и литературни 
културни ценности, съхранявани в библио­
течните и архивните колекции – ръкописи, 
архивни документи и старопечатни издания;
7. извършване на сделките с движимите 
културни ценности.“
§ 12. В чл. 16, ал. 5 думите „Областни­
ят управител по седалището“ се заменят с 
„Областните управители на територията“, а 
думата „създава“ са заменя със „създават“.
§ 13. Член 18 се изменя така:
„Чл. 18. (1) Националният институт за 
недвижимо културно наследство (НИНКН) 
е държавен културен институт с национално 
значение и извършва дейност в областта на 
опазване на недвижимото културно наследство, 
включително и научноизследователска дейност 
по издирване и изучаване на недвижимото 
културно наследство. 
(2) Националният институт за недвижимо 
културно наследство е юридическо лице на 
бюджетна издръжка – второстепенен разпо­
редител с бюджетни кредити към министъра 
на културата.
(3) За осъществяване на функциите си 
НИНКН може да създава териториални звена.“
§ 14. Член 19 се изменя така:
„Чл. 19. (1) Националният институт за не­
движимо културно наследство:
1. подпомага министъра на културата при 
упражняване на неговите правомощия по 
провеждане на държавната политика в област­
та на опазването на недвижимото културно 
наследство;
2. провежда дейност по издирване и изу­
чаване на недвижимото културно наследство, 
включително и научноизследователска дейност 
по издирване и изучаване на недвижимото 
културно наследство;
3. изготвя предварителни и комплексни 
оценки и мотивирани предложения за де­
клариране и за предоставяне на статут на 
недвижими културни ценности;
4. прави предложение до министъра на 
културата за определяне на режимите за 
опазване на недвижимите културни ценности;
5. извършва специализирано документи­
ране на недвижими културни ценности и на 
наличната информация за тях;
6. води публичен регистър на недвижимите 
културни ценности, поддържа национален 
документален архивен фонд и организира 
информационен център;
7. създава и поддържа специализирана карта 
и регистри по смисъла на чл. 32, ал. 1, т. 2 от 
Закона за кадастъра и имотния регистър на 
недвижимото културно наследство; 
8. издава документи и дубликати, предос­
тавя справки и копия на архивни материали;
9. поддържа и развива информационна 
система за недвижимото културно наследство;
10. изготвя проекти на планове за опазване 
и управление, експертизи, планови задания, 
пилотни проекти и други по недвижимото 
културно наследство по искане на физически 
и юридически лица;
11. осъществява и други дейности, опре­
делени в закон.
(2) За извършване на дейностите по ал. 1, 
т. 8 НИНКН събира такси в размери, опреде­
лени с тарифа на Министерския съвет.“ 
§ 15. В чл. 23 думите „правилник на“ се 
заменят с „правилник, издаден от“.
§ 16. В чл. 24 думите „културни и природни 
ценности и образци“ се заменят с „културни 
ценности, природни образци и антропологич­
ни останки“.
§ 17. Член 25 се изменя така: